
Naslov: Dobili novo gasilsko cisterno
Napoved za voditelja:

T- Iz Buče /
X- Snemalec in montažer Tomi Naglič /
Gasilsko društvo Buče je ta konec tedna svečano prevzelo novo gasilsko cisterno, ki ima kapaciteto kar 6000 litrov. Zanjo so odšteli 120 tisoč evrov, denar za nakup pa so prispevali občina Kozje ter številni donatorji in krajani. Nakup nove cisterne je bil nujen, saj je bila stara cisterna nabavljena pred 33. leti. Gasilsko društvo Buče šteje 220 članov, ki skrbijo za veliko območje, na katerem je več kot 1000 glav živine, zato je tudi veliko sena in je območje požarno zelo ogroženo. Nova cisterna pa bo prišla prav tudi v času suše, saj bodo z njo lahko dovažali vodo v tiste kraje, kjer bodo potoki in izviri presahnili.
